Алаяқтар «Халық заңгері» республикалық акциясының атауын пайдалануда - Антикор
DATE: 12:22, 15 Қазан 2024 | GMT +5
TITLE: Алаяқтар «Халық заңгері» республикалық акциясының атауын пайдалануда - Антикор
URL: https://kaz.inform.kz/news/alayaktar-halik-zanger-respublikalik-aktsiyasinin-atauin-paydalanuda-antikor-6ef8e6/
META: DATE: 12:22, 15 Қазан 2024 | GMT +5
TOTAL WORDS: 124
AUTHOR(S):
TEXT: Алаяқтар адамдарды ақылы негізде адвокатпен байланысу үшін сілтемелерді басуға және жеке мәліметтерін беруге үгіттеуде. Бейнежазбалар монтаждық кадрлардан құралып, жалған дыбыспен сүйемелденген. Сыбайлас жемқорлыққа қарсы қызмет «Халық заңгері» акциясы аясындағы барлық заң консультациялары тегін негізде берілетінін еске салады. Бұл азаматтық қоғамды дамытуда, құқықтық сауаттылықты арттыруда және халыққа заңгерлік көмек көрсетуде маңызды рөл атқарады. Айта кету керек, «Халық заңгері» республикалық акциясы тек офлайн форматта өткізіледі. Халықты жалған ақпараттарға сенбеуге, күмәнді сілтемелерге өтпеуге, сондай-ақ қаражат аудармауға шақырамыз. «Осындай қоңыраулар мен таратылымдарды алған жағдайда, осы фактілер туралы Қазақстан Республикасының құқық қорғау органдарына дереу хабарлауды сұраймыз», - делінген хабарламада. Осыған дейін сыбайлас жемқорлыққа қарсы қызмет мессенджерлерде Қазақстан Республикасы Сыбайлас жемқорлыққа қарсы іс-қимыл агенттігінің басшылығы мен қызметкерлерінің атынан жалған аккаунттар құрған және жалған ақпарат тарататын алаяқтарға сенбеу керегін ескерткенін жаздық
